ക്ലബ്ബ്‌ഹൗസ്

ക്ലബ്ബ്‌ഹൗസ് എന്നത് ആൻഡ്രോയ്ഡ്, ഐ.ഒ.എസ് പ്ലാറ്റ്ഫോമുകളിൽ പ്രവർത്തിക്കുന്ന ഒരു സോഷ്യൽ മീഡിയ ആപ്ലിക്കേഷൻ ആണ്. ശബ്ദരൂപത്തിൽ മാത്രമാണു ഇതിൽ മറ്റുള്ളവരുമായി ആശയം പങ്കുവെക്കുന്നതിനു സാധിക്കുന്നത്. ഇതിൽ പ്രവേശിക്കുന്ന ഉപയോക്താക്കൾക്ക് 8000 പേരെ വരെ ഉൾക്കൊള്ളിക്കാവുന്ന ചാറ്റ് റൂമുകൾ സൃഷ്ടിക്കുവാനും അതിലൂടെ ശബ്ദരൂപത്തിൽ സംവദിക്കുവാനും സാധിക്കും. 2021 മെയ് മാസത്തിൽ ആൻഡ്രോയിഡിനായി ബീറ്റാ വേർഷൻ അവതരിപ്പിച്ചു. 2020 മാർച്ചിൽ ആൽഫ എക്സ്പ്ലോറേഷൻ കമ്പനിയിലെ പോൾ ഡേവിസണും രോഹൻ സേത്തും ചേർന്നാണ് ഈ ആപ്ലിക്കേഷൻ ആദ്യമായി ഐഒഎസിന് പരിചയപ്പെടുത്തിയത്. ക്ലബ് ഹൌസിൻറെ മാർഗ നിർദേശ പ്രകാരം ക്ലബ് ഹൌസിലെ സംഭാഷണങ്ങൾ പകർ‌ത്തുന്നതോ പുനർ‌നിർമ്മിക്കുന്നതോ അല്ലെങ്കിൽ‌ പങ്കിടുന്നതോ നിരോധിച്ചിരിക്കുന്നു. ഭീഷണിപ്പെടുത്തൽ, ഉപദ്രവിക്കൽ, വർഗ്ഗീയത എന്നിവ സംഭവിച്ചതുമായി ബന്ധപ്പെട്ട് ഇക്കാര്യത്തിൽ വിവാദം ഉയർന്ന് വന്നിട്ടുണ്ട്. ഒമാൻ, ജോർദാൻ, ചൈന തുടങ്ങിയ രാജ്യങ്ങൾ ഈ ആപ്ലിക്കേഷൻ ഉപയോഗം പൂർണ്ണമായും നിരോധിച്ചിട്ടുണ്ട്. ഇതിനിടെ ഫേസ്‌ബുക്ക്, ട്വിറ്റർ, ഡിസ്കോർഡ്, സ്പോട്ടിഫൈ, റെഡ്ഡിറ്റ്, സ്ലാക്ക് തുടങ്ങിയ കമ്പനികൾ ക്ലബ്‌ഹൌസുമായി മത്സരിക്കുന്നതിനായി ഉൽപ്പന്നങ്ങൾ സൃഷ്ടിച്ചുവരുന്നുണ്ട്.

സർക്കാർ നിരോധനവും വിമർശനവും
പ്രവർത്തിക്കാൻ ശരിയായ ലൈസൻസ് ഇല്ലാത്തതിനാൽ ഒമാനിൽ ക്ലബ്ഹൗസ് നിരോധിച്ചിട്ടുണ്ട്. കൂടാതെ ജോർദാനിലും ചൈനയിലും ക്ലബ്ഹൌസ് നിരോധിച്ചിരിക്കുന്നു.Clubhouse Is Blocked in China.   2021 ഫെബ്രുവരിയിലെ നിരോധനത്തിനുമുമ്പ് ചൈനയിലെ നിരവധിയാളുകൾ ഈ സോഷ്യൽ മീഡിയാ പ്ലാറ്റ് ഫോമിൽ ആകൃഷ്ടരായിരുന്നു. ഹോങ്കോങ്ങിലെ പ്രതിഷേധം, തായ്‌വാനിലെ രാഷ്ട്രീയ നില എന്നിവ പോലുള്ള രാഷ്ട്രീയമായി തന്ത്രപ്രധാനമായ വിഷയങ്ങൾ ഉൾപ്പെടെ വിവിധ വിഷയങ്ങൾ ചർച്ച ചെയ്യാൻ നിരവധിപേർ ഈ ആപ്പ് ഉപയോഗിച്ചിരുന്നു.Buzzy new social media app Clubhouse appears to have been blocked in China Sam Shead, CNBC, FEB 8 2021 സെൻസർഷിപ്പിന്റെയും നിയന്ത്രണത്തിന്റെയും അഭാവം പല സർക്കാറുകളും ഇക്കാര്യത്തിൽ നടപടിയെടുക്കാൻ പ്രേരിപ്പിക്കുന്നുണ്ട്. ഇന്റർനെറ്റിനെ തകർക്കുന്നു എന്ന ആരോപണം യുണൈറ്റഡ് അറബ് എമിറേറ്റ്സ്, ക്ലബ് ഹൌസിനെതിരെ ആരോപിച്ചിട്ടുണ്ട്. തീവ്രവാദികൾക്കുള്ള സ്ഥലം എന്നാണ് ഈജിപ്ത് ക്ലബ് ഹൌസിനെ വിശേഷിപ്പിച്ചത്.
അവലംബം

വർഗ്ഗം:സാമൂഹ്യമാധ്യമങ്ങൾ